פארגו, גירלבוס, שקרניות קטנות, סוכן וחצי, מפלצת הכסף, בוש, וורקראפט ההתחלה, קופסאות קטנות, שיטוטים, דרושות בחורות לוהטות, גבר לגבר, סיפורי אור, פרק אחרון לגמרי של יומני הערפד, פרק אחרון לעונה של הרשימה השחורה גאולה, מנהל לילה, הקרם דה לה סלאם שירה בדיבור, רשות הדיבוב, מחר שבת, סופרמנשן, ריברדייל, מדברים סרטים.
שלל מהנכר: Bosch, Hot Girls Wanted, Girlboss (פרטים על שלושתן בהמשך). המשך העונה הרביעית של הרשימה השחורה (שני פרקים), המשך העונה השלישית של קרב הליפסינק, הפעם עם קייט אפטון וריקי מרטין. וגם סקנדל, תופסת, שני פרקים של המירוץ למיליון, סופרסטור, Powerless, מאסטר שף ג'וניור, Bucket, הממלכה האחרונה (The Last Kingdom).
למקרה שפספסתם בימים האחרונים בנכר: פארגו חזרה לעונה שלישית , שקרניות קטנות חזרה לפרקים אחרונים, הרשימה השחורה שבה עם החלק האחרון של העונה הרביעית, ברודצ'רץ' הסתיימה וכך גם הקומדיה הנהדרת Trial and Error (בתקווה שתהיה לה עונה נוספת).
בנטפליקס, גירלבוס (Girlboss).
קומדיה שיצרה קיי קנון ("רוק 30", "פיץ' פרפקט") בכיכובה של בריט רוברטסון ("בחזרה למחר"), המבוססת על הספר באותו שם שכתבה סופיה אמורוסו, המתאר את סיפור הסינדרלה שלה כצעירה מרדנית ומרוששת המסרבת להתבגר, שנתקלת באפשרות לממש את תשוקתה למכור בגדי וינטג' אונליין, ובאופן בלתי צפוי הופכת לאשת עסקים.
בנטפליקס, דרושות בחורות לוהטות (Hot Girls Wanted).
סדרה תיעודית בת ששה פרקים, שבמסגרתה יוצאת ראשידה ג'ונס לחקור את תעשיית הפורנו ואת הדרכים שבהן היא משפיעה על הגישה שלנו למין. כל הפרקים זמינים.
בנטפליקס, גבר לגבר (Man to Man).
דרמה קוריאנית המגוללת את סיפורו של שומר ראש של כוכב קוריאני גדול ושל הגברים הסודיים שסובבים אותו, ומעלליהם המסתוריים.
בנטפליקס, סיפורי אור (Tales By Light).
עונה שנייה לסדרה התיעודית העוקבת אחר צלמי טבע ותרבות מפורסמים במהלך עבודתם.
באמזון, בוש (Bosch).
עונה שלישית לדרמה הבלשית של אמזון. כל הפרקים זמינים.
בחם 3 ב-17:15, שקרניות קטנות.
חלקה השני של העונה השביעית, הפרקים האחרונים של הסדרה.
בחם HBO ב-21:00, פארגו.
עונה שלישית שבתקווה תשמר את המצוינות המדהימה של קודמתה, ולא תידרדר שוב לנונסנס אידיוטי כמו בעונה הראשונה. עלילת העונה החדשה מתרחשת ב-2010 וסובבת סביב שני אחים תאומים – אמט וריי סטסי (יואן מק'גרגור בתפקיד כפול). אמט הוא "מלך החניונים" של מינסוטה ורואה בעצמו סיפור הצלחה אמריקאי, בעוד אחיו ריי הוא סיפור מסוג אחר לגמרי. ריי, שחי תמיד בצלו של האח המוצלח יותר, הוא קצין מבחן מקריח הזועף על מזלו הרע ומאשים את אמט בכל מה שקורה בחייו. היריבות בין האחים נקלעת לסחרור מסוכן שמתחיל בגניבה פעוטה ומוביל לרצח, מאפיונרים ומשחק ברידג' לחיים ולמוות. לצידו של מק'גרגור מככבים העונה גם קארי קון ("הנותרים") כמפקדת תחנת המשטרה המקומית; מרי אליזבת' ווינסטד ("חסרי מוח") כחברתו של ריי, אסירה משוחררת עם חיבה לתחרויות ברידג'; דיוויד ת'יוליס ("עירום", סדרת סרטי "הארי פוטר") כמתבודד תאב בצע שעובד עבור השותפים הכפויים של אמט; ואילו ג'ים גאפיגן ("מופע שנות השבעים") יגלם שוטר מקומי. על כותבי הסדרה נמנה גם התסריטאי יליד ישראל בן נדיבי ("הפמליה", העיבוד האמריקאי ל"עספור"), שאף זכה בשנה החולפת בפרס גילדת התסריטאים על עבודתו.
בנטפליקס, שיטוטים (Tramps).
קומדיית פשע רומנטית. דני, שף בהתהוות, מתבקש על ידי אחיו העבריין לסייע לו להשלים משימה – פשוט לפגוש נהגת עם מזוודה, להמשיך אל מקום המפגש ולהחליף את המזוודה באחת אחרת. אבל דני מחליף את התיק הלא נכון, מה ששולח אותו ואת הנהגת אלי אל אודיסיאה בת יומיים בפרברי וברבעי ניו יורק.
בנטפליקס, קופסאות קטנות (Little Boxes).
דרמת אינדי בכיכובה של מלאני לינסקי ("כולנו יחד") על משפחה – אם לבנה, אב שחור ונער צעיר בן עשרה מעורב – שעוקרים מהעיר ניו יורק אל עיירה קטנה במדינת וושינגטון, ומנסים להסתגל אל חייהם בפרברים.
בכן 2 ב-22:00, וורקראפט: ההתחלה.
סרט הרפתקאות המבוסס על סדרת משחקי המחשב הידועה. כאשר העולם הפנטסטי אזרות' נמצא בשלבים מתקדמים של גסיסה, עדר של אורקים יוצא במטרה ליישב את בני עמם בפלנטה של בני האדם. אך הם נתקלים עד מהרה בהתנגדות מהצד הנִכְבש. בני האדם אינם נכנעים בקלות והדבר יוצר מתחים המאיימים על המשך קיומו של צבא האורקים העוצמתי. עם טראוויס פימל, בן פוסטר. ביים דנקן ג'ונס ("קוד מקור").
בכן 4 ב-22:00, מפלצת הכסף.
מותחן פשע שביימה ג'ודי פוסטר בכיכובם של ג'ורג' קלוני וג'וליה רוברטס, המציגה תוכנית טלוויזיה עתירת רייטינג בנושא שוק ההון שמשודרת בזמן אמת. המנחה הוא לי גייטס, גס וגרוטסקי שמדבר על מניות בסגנונו המצועצע והמופרז בכוונה, והמפיקה חסרת הגבולות שלו היא פאטי. בזמן השידור פורץ לפתע לאולפן אדם עצבני שלוכד את המגיש, מאלץ אותו ללבוש ווסט עם פצצה והופך את כל הנוכחים לבני ערובה. גם עם דומיניק ווסט.
בזהב חם ב-22:00, סוכן וחצי.
קומדיית אקשן בכיכובם של קווין הארט ודוויין ג'ונסון. בתיכון היה בוב חנון עם עודף משקל וללא חברים. לעומתו קלווין היה הבחור הפופולארי ביותר בשכבה. שנים מאוחר יותר התהפכו היוצרות – אצל בוב תפסו שרירים את מקום השומנים והוא הפך לסוכן CIA קטלני, בעוד קלווין הפך עם השנים לרואה חשבון חסר מעוף וחסר עניין בחיים. לאחר שבוב משכנע את קלווין לעזור לו לטהר את שמו, השניים נכנסים למסע בלתי צפוי מלא מרדפים, יריות וסכנות בדרך להצלת העולם. גם עם איימי ריאן, ארון פול, ג'ייסון בייטמן.
פרק אחרון לעונה של הרשימה השחורה: גאולה בסלקום TV, וב-VOD של חם וכן.
פרק אחרון לגמרי של יומני הערפד 8 בחם 3 ב-16:30.
Veep, הנותרים, הסיפור של אלוהים, פרקים אחרונים לגמרי של בנות והוחלפו בלידתן, פרקים אחרונים לעונה של הטובות לקרב, מתחזים ו-24 מורשת. וגם בטי וג'ואן, אדמת הפקר, מיליארדים, ג'ון אוליבר, האנטומיה של גריי, מקגיוור, צוות עקרב, גאון אמיתי.
שלל מהנכר: Guerrilla – מיני סדרה בת ששה פרקים בהפקה משותפת של סקיי אטלנטיק הבריטית ושואוטיים האמריקאית, בהפקת ג'ון רידלי ("12 שנים של עבדות") ובכיכובם של אידריס אלבה ("הסמויה") ופרידה פינטו ("נער החידות ממומביי") על תנועת האקטיביסטים השחורים בלונדון בשנות ה-70.
The White Princess – המשך בן שמונה פרקים של רשת הכבלים Starz לסדרה "המלכה הלבנה", גם הפעם על פי ספריה של פיליפה גרגורי, העוקב אחר אליזבת מיורק שנישאה להנרי טיודור.
עונה שלישית ואחרונה של הנותרים, עונה שישית של Veep, פרק אחרון לגמרי של בנות. וגם עד עצם היום הזה, פשע אמריקאי, Chicago Justice, גוונים של כחול, אויבות: בטי וג'ואן, מי אתה חושב שאתה (הפעם עם ג'ון סטיימוס), השבוע שעבר עם ג'ון אוליבר, מיליארדים, אדמת הפקר, Anne, במילוי תפקידם (Line of Duty).
בנשיונל ג'יאוגרפיק ב-21:00, הסיפור של אלוהים.
עונה שנייה בת שלושה פרקים לסדרה בהנחיית מורגן פרימן. השאלה מהו טיב היחסים בין האדם לאלוהיו היא אחת מהחשובות ביותר בהיסטוריה של האנושות. הסדרה ממשיכה להבין כיצד האמונה עיצבה את החיים של כולנו, לא חשוב מהי דתנו או במה אנו מאמינים. מורגן פרימן לוקח את הצופים למסע ברחבי העולם בניסיון להבין את הקשרים בין הדתות הגדולות בעולם והמכנה המשותף ביניהם. הוא נוכח כי השאלות והחששות האנושיים בענין הם אוניברסליים לכל הדתות.
בכן או ב-22:00, הנותרים.
עונה שלישית ואחרונה לדרמה של דיימון לינדלוף ("אבודים") וטופ פרוטה ("אוז") עבור HBO, בכיכובו של ג'סטין ת'רו. ארבע שנים לאחר אירועי סיום העונה השנייה, וכמעט שבע שנים לאחר ההיעלמות הגדולה, פוגשים את משפחות גארבי ומרפי בעיר מירקל שבטקסס, מתאחדות יחד ומנסות מתוך ייאושן ליצור מערכת ערכים שתנסה לענות בצורה טובה יותר על השאלות הזקוקות לתשובה.
בכן VOD וב-HBO חם ב-22:30, Veep.
עונה שישית של הקומדיה הגדולה בכיכובה של ג'וליה לואי-דרייפוס, שמתחילה כשנה לאחר אירועי סיום העונה החמישית, שבה סלינה הפסידה בהצבעה בסנאט ואיבדה את הנשיאות. כעת, כשהיא אינה נושאת במשרה ציבורית לראשונה מזה שנים רבות, היא מחפשת דרך לשמור על מורשתה ולמצוא את מקומה בעולם, בעוד מרבית עובדי הסגל שלה יצאו לדרך חדשה כדי להגשים את שאיפותיהם האישיות.
פרק אחרון לעונה של הטובות לקרב בכן VOD.
פרק אחרון לגמרי של הוחלפו בלידתן בכן דרמה ב-20:10.
פרק אחרון לעונה של מתחזים בסלקום טלוויזיה ובחם 3 ב-21:30.
פרק אחרון לגמרי של בנות 6 בכן או ב-21:30 ובחם HBO ב-22:00.
פרק אחרון לעונה של 24: מורשת בכן פעולה ב-5:00.
פופסטאר לא מפסיק להמשיך, מרוששות, הניצוץ, פרק אחרון לגמרי של בנות, פרק אחרון לעונה של הדרך, צ'אנס, טאבו, סקנדל, סוכני שילד, עד עצם היום הזה, מזכירת המדינה, החץ.
שלל מהנכר: The White Princess – המשך בן שמונה פרקים של רשת הכבלים Starz לסדרה "המלכה הלבנה", גם הפעם על פי ספריה של פיליפה גרגורי, העוקב אחר אליזבת מיורק שנישאה להנרי טיודור.
בנוסף עונה עשירית של דוקטור הו, האחרונה עם פיטר קפאלדי בתפקיד הדוקטור. עונה 11 של Britain's Got Talent. פרק אחרון לעונה של הטובות לקרב (The Good Fight). וגם סמוראי ג'ק, סאטרדיי נייט לייב (ג'ימי פאלון מנחה), הבן (The Son).
עונה שישית בשידור יומי.
בכן 2 ב-22:00, פופסטאר: לא מפסיק להמשיך.
בכן 3 ב-22:00, הניצוץ.
סרטים שחייבים לראות. המותחן המופתי של סטנלי קובריק בכיכובו של ג'ק ניקולסון, שהציג בו את אחד מתפקידיו האיקוניים ביותר. הסרט אמנם התקבל בקרירות עם צאתו, ואף היה מועמד לפרס הראזי לבמאי הגרוע של השנה, אבל הפך עם השנים לאחד הסרטים הידועים והמוערכים בתולדות הקולנוע. גם עם שלי דובאל (ארה"ב, 1980).
פרק אחרון לעונה של הדרך 2 בסלקום טלוויזיה.
פרק אחרון לגמרי של בנות 6 בחם HBO ב-5:00.
פופסטאר לא מפסיק להמשיך, שבעה ימים בגיהנום, ילד טוב ירושלים, לילה מוטרף במוזיאון 3, מלחמת 90 הדקות, אשמה, להאכיל את החיה, חיים שכמותם לא ראינו – חנוך לוין, כבודו, שוטרים בדם, רשימה שחורה גאולה, הוואי חמש אפס, קוד בלאק, איש משפחה, שחורכזה, חמוץ מתוק, המפץ הגדול, הגולדברגים, משפחה מודרנית, סאטרדיי נייט לייב.
שלל מהנכר: פרק אחרון לעונה של מקגיוור, וגם הוואי חמש אפס, שוטרים בדם, רוזווד, המקוריים (The Originals), מירוץ הדראג של רו פול, אנימלס, זמן אמיתי עם ביל מאהר, Witless, גרהם נורטון (הפעם עם וורן בייטי, מירנדה הארט, קילי הוז, פיטר קפלדי – שחוזר הערב בבריטניה לעונה אחרונה בכיכובו כדוקטור הו – וג'ניפר הדסון), Lucky Man, VICE, Decline and Fall, Carters Get Rich.
בנטפליקס, אשמה (Guilt).
סבוניית מסתורין של פריפורם על סטודנטית אמריקנית בלונדון ששותפתה לדירה מתה והיא הופכת לחשודה. הסדרה בוטלה אחרי עונה אחת, כל עשרת הפרקים זמינים בנטפליקס.
בנטפליקס, להאכיל את החיה (Feed the Beast).
דרמת פשע כושלת על פי סדרה דנית ("Bankerot"), בכיכובו של דיוויד שווימר. קלייד פיליפ, האיש שעמד מאחורי ארבע העונות הראשונות של "דקסטר", עיבד את הגרסה האמריקאית עבור AMC לסיפורם של שני חברים טובים שמגשימים את חלומם ופותחים ביחד מסעדה, אבל מסתבכים עם המאפיה ועם החוק.
בערוץ 2 ב-22:30, מלחמת 90 הדקות.
קומדיה של איל חלפון בכיכובם של נורמן עיסא ומשה איבגי. אחרי עשרות שנות מאבק דמים, ורגע לפני פרוץ עוד גל של אלימות, נמצא הפתרון המושלם לסכסוך הישראלי-פלסטיני: מנהיגי שני הצדדים – ראש ממשלת ישראל וראש הרשות הפלשתינית – מחליטים שיש רק פתרון הגיוני אחד: משחק כדורגל. מי שמנצח, יישאר כאן. מי שמפסיד, עוזב. לתמיד. ובלי שום טענות והתבכיינויות.
בזהב חם ב-20:30 פופסטאר: לא מפסיק להמשיך.
בזהב חם ב-22:00, לילה מוטרף במוזיאון: סוד הקבר.
הסרט השלישי בעלילות המוזיאון הפלאי שקם לתחייה כל לילה, בכיכובו של בן סטילר. מנהל משמרת הלילה הנאמן מגלה שהתערוכה החדשה והגדולה עלולה להביא לאסון גדול, ובעזרת חבריו הקסומים והפרועים יוצא מסביב לעולם לנסות להציל את המצב. גם עם רובין וויליאמס, אואן ווילסון, בן קינגסלי, ריקי ג'רבייס.
ב-HBO חם ב-22:00, שבעה ימים בגיהנום.
אנדי סמברג ("סאטרדיי נייט לייב", "ברוקלין תשע-תשע") וקיט הרינגטון ("משחקי הכס") מככבים בסרט מוקומנטרי קומי ועטור כוכבים. הספיישל בן 45 הדקות מגולל את סיפורם של זוג שחקני טניס מפורסמים, ארון וויליאמס וצ'ארלס פול, ומשחק הטניס האגדי ביניהם שארך לא פחות משבעה ימים. מלבד רגעי השיא מהמשחק הבלתי ייאמן, הסרט חוזר לעברם של השניים ומציג עדויות על סיפורי הרקע שלהם. עוד משתתפים: מייקל שין, לנה דנהאם, סרינה וויליאמס (המגלמת את אחותו המאומצת של ארון), כריס אוורט, פרד ארמיסן, וויל פורטה, קארן גילאן, ג'ון מק'נרו ועוד.
בכן קולנוע ישראלי ב-22:00, ילד טוב ירושלים.
קומדיה רומנטית בכיכובו של עמוס תמם. אביו של עדי השביע אותו רגע לפני שיצא למלחמה ממנה לא שב, להיות 'ילד טוב ירושלים'. במשך כל חייו שמר עדי על קיום שבועתו עבור אמו (אוולין הגואל) ואשתו (מלי לוי) עד שבלי לשים לב הפך לפראייר טוב לב. כל הקלפים נטרפים ביום שבו הוא פוגש את נטליה (מיטל גל), צעירה פרועה ומתוקה שסוחפת אותו לעולם יצרי ורומנטי. לראשונה בחייו יידרש לבחור בין אהבה להיגיון, בין חלומות למציאות, ובין נטליה למשפחה שלו. האם ימשיך להיות ילד טוב ירושלים? ביים רועי פלורנטין.
סאטרדיי נייט לייב בכן קומדיה ב-19:55. לואי סי קיי מנחה.
חיים שכמותם לא ראינו: חנוך לוין בערוץ 1 ב-22:00.
סנדי ווקסלר, מועדון שנות ה-80, מפלצת הכסף, החופשה הראשונה, צ'לסי, מנהל לילה, הקרם דה לה סלאם, שירה בדיבור, הרשימה השחורה גאולה, רשות הדיבוב, מחר שבת, סופרמנשן, ריברדייל, יומני הערפד, מדברים סרטים.
שלל מהנכר: Mystery Science Theater 3000: The Return – נטפליקס מחזירה לחיים להיט פולחן נוסף, הפעם הקומדיה השנונה על השרת שכלוא בידי מדען מטורף המאלץ אותו לצפות בסרטי מד"ב זבליים מעברה הנידח שלל הוליווד. ג'ואל הודג'סון, היוצר וכוכב הסדרה המקורית, חוזר לתפקידיו, אבל הקאסט שלצדו משתדרג ומונה גם את פאטון אוסוולט ("סוכני שילד") ופלישה דיי ("על טבעי") ואורחים כמו ג'רי סיינפלד, ג'ואל מקהייל, ניל פטריק האריס ועוד. מלבד ותיקי הסדרה מונה חבר התסריטאים גם אורחים כמו אנשי "ריק ומורטי" (שכולנו עדיין מחכים לעונה השלישית שלה) דן הרמון וג'סטין רוילנד.
Seven Types Of Ambiguity – דרמת מתח אוסטרלית בת ששה פרקים, המבוססת על הספר באותו שם של אליוט פרלמן (שתורגם גם לעברית, "שבעה סוגי עמימות" בהוצאת כנרת זמורה ביתן). סיימון, מורה מובטל המאוהב באופן חד־צדדי בחברתו לשעבר, מחליט לקחת את העניינים לידיים – הוא חוטף את סם, בנה בן השבע, ומחולל שרשרת אירועים שאיש לא צפה.
Bucket – דרמה קומית בריטית העוקבת אחר טיול משותף של אישה גוססת ובתה בדרכן להגשים את רשימת המשאלות של האם.
בנוסף פרקים אחרונים (לגמרי?) של Gap Year 🙁 ו-Sun Records, פרק אחרון לעונה של הרשימה השחורה גאולה. וגם Mystery Science Theater 3000, צ'לסי, האנטומיה של גריי, סקנדל, תופסת, המפץ הגדול, The Great Indoors, ממי, במשפחות הכי טובות (Life in Pieces), המירוץ למיליון, Trial and Error (גם היום באופן חד פעמי, מן הסתם כי מספר הפרק של העונה לא זוגי, ושני הפרקים הבאים ברצף יהיו האחרונים), Chicago Med, Powerless, מאסטר שף ג'וניור, ממלכה (Reign), ריברדייל, על טבעי, The Trip, הממלכה האחרונה (The Last Kingdom).
עונה שנייה לתוכנית האירוח של צ'לסי הנדלר בנטפליקס, הפעם במתכונת שבועית עם פרק חדש מדי יום שישי.
בנטפליקס, סנדי ווקסלר (Sandy Wexler).
קומדיה חדשה של אדם סנדלר שדווקא נשמעת מהחומרים היותר סבירים שלו. סנדי ווקסלר, מנהל כישרונות בלוס אנג'לס בשנות ה-90, שמייצג בחריצות קבוצה של לקוחות אקסצנטריים על סף פריצה. הדבקות הנחושה שלו עומדת למבחן כאשר הוא מתאהב בלקוחה החדשה שלו, קורטני קלארק (ג'ניפר האדסון), זמרת כישרונית להפליא שהוא מגלה בפארק שעשועים. גם עם קווין ג'יימס, טרי קרוז ("ברוקלין תשע תשע"), למורן מוריס (ווינסטון מ"בחורה חדשה") ועוד.
בזהב חם ב-22:00, מפלצת הכסף.
בכן 3 ב-22:00, מועדון שנות ה-80.
דרמת נעורים אירית מתוקה. בעקבות מצבם הכלכלי העגום של הוריו, נאלץ נער בן 15 לעבור לבית ספר נוקשה לבנים בלבד. מצב רוחו השפוף משתפר פלאים כאשר יום אחד הוא נתקל בבחורה שגרה מול ביה"ס, ומתאהב מעל הראש. כשהוא מגלה שהיא חולמת לעבוד כדוגמנית, הוא הוגה תוכנית גרנדיוזית לכבוש את לבה – הוא מחליט להקים להקה, לכתוב שירים בהשראת הלהקות האהובות עליו באותו רגע (הקיור, דפש מוד ועוד) ולצלם להם וידאו קליפים, בהם תככב נערת חלומותיו כמובן. עם איידן גילן, ג'ק ריינור, מריה דויל קנדי, פרדיה וולש-פילו. הסרט צולם על ידי הצלם הישראלי ירון אורבך.
בכן 2 ב-23:33, החופשה הראשונה.
קומדיית נעורים מאת יוצרי "אמריקן פאי". עם סיום התיכון מחליטים ארבעת הלוזרים של השכבה לנצל את הקיץ לפני שהם עוברים לקולג' ולעשות את כל מה שלא עשו בתיכון, כלומר סקס סמים הרבה סמים ורוקנרול. עם זואי דויטש, אשלי ג'אד, ג'וליה גרנר.
קטסטרופה, רילינגטון פלייס, תיקים מן העבר, טוביאנסקי, פרק אחרון לעונה של בתולות, נשק קטלני, נבסו, מלכת הדרום, Designated Survivor, המפענחת פשעים חמורים, 24 מורשת, קוונטיקו, אימפריה.
שלל מהנכר: התבלבלתי בימים אז הנה זה שוב, והפעם נכון: Hollywood Darlings – סדרת ריאליטי קומית העוקבת אחר ילדות-כוכבות לשעבר שהן גם חברות בחיים האמיתיים – ג'ודי סוויטין "מצער גידול בנות", בברלי מיצ'ל מ"הרקיע השביעי" וכריסטין לייקין מ"אבא חורג אמא חורגת" – בעודן מנסות לתמרן בין חייהן כאמהות ורעיות לבין עבודתן. הסדרה צפויה לכלול הופעות אורח של כוכבים ניינטיז רבים נוספים.
Return of the Mac – קומדיה בכיכובו של ג'ואי מקינטייר מלהקת ניו קידס און דה בלוק, המגלם גרסה מוגזמת של עצמו יחד עם משפחתו האמיתית. הוא מעוניין שיכירו בו כשחקן לגיטימי, אבל בינתיים נאלץ להסתפק במשרה של מנחה תוכנית אירוח בערוץ כבלים נידח.
בנוסף פרק אחרון לעונה של המפענחת פשעים חמורים. וגם Designated Survivor, הישרדות, שני פרקים של מחשבות פליליות חוצה גבולות, יריית פתיחה (Shots Fired), אימפריה, הבריחה מג'ורג'יה (Underground), האפ ולנארד, Greenleaf, חוצה את הקווים (Rogue), ארצ'ר, Nobodies, Harlots, Lopez, The Expanse, The Magicians, Brockmire, Drunk History UK, Benidorm, Henry IX.
בלייפטיים ב-23:25, תיקים מן העבר.
10 שנים אחרי שירדה מן המסכים, הסדרה "תיקים מן העבר", שהייתה מועמדת לפרסי אמי, זוכה לחידוש, בהפקתם של יוצרי "הג'ינקס" וקריינות של דני גלובר. ישנם 120,000 תיקי פשע לא מפוענחים בארצות הברית ורק 1% מהם ייסגרו. הסדרה תחשוף מקרים מרתקים של תיקים חדשים שהיו קרים במשך שנים רבות ותספר את סיפורם של הבלשים שהחליטו לפתוח אותם מחדש. הבלשים משחזרים את אירועי הפשע, חושפים גילויים חדשים ומפתיעים, שמכניסים את הצופים עמוק לתוך המקרים הטרגיים הללו. הבלשים מסתמכים על טכנולוגיות פורצות דרך לזיהוי פלילי, תוך שימוש במדיה החברתית כדי לעזור לפצח את מקרי הפשע ולהגיע לאמת – מה שמאפשר למשפחות של הקורבנות לסגור מעגל. כל פרק בעונה החדשה עוקב אחרי מקרה אחד שנשאר לא מפוענח במשך שנים. המקרה מתעורר לחיים באמצעות עדויות של הבלשים ובני המשפחה של הקורבנות, שמשחזרים את מה שעבר עליהם במשך החקירה והשנים שעברו מאז.
ב-VOD חם, קטסטרופה.
שרון הורגן ("גירושים") ורוב דילייני חוזרים לעונה שלישית של הקומדיה הרומנטית, לצדה של קארי פישר בתפקידה הטלוויזיוני האחרון. כל ששת הפרקים זמינים.
בכן או ב-22:00, רילינגטון פלייס.
מיני סדרה חדשה בת שלושה חלקים מבית ה-BBC, המבוססת על הסיפור האמיתי והמזעזע של הרוצח הסדרתי הידוע לשמצה ג'ון רג'ינלד כריסטי. משפט הרצח והסיקור העיתונאי סביבו היו לסנסציה בבריטניה ולמאורע לאומי שאין מי שלא מכיר אותו בממלכה. הסדרה שופכת אור על דמותו המפלצתית והמתעתעת של כריסטי ויחסיו עם אשתו. ב-1950 הוצא להורג טימותי אוונס באשמת הריגת ביתו התינוקת ג'רלדין ואשתו בריל (ג'ודי קומר, כוכבת "שלוש עשרה" ו-"דוקטור פוסטר"), אך עד לרגעיו האחרונים אוונס עמד על כך שהוא חף מפשע. שנים לאחר מכן גילוי מבעית חשף ששכנו – העד המרכזי של התביעה, כריסטי – לא זו בלבד שרצח את בריל וג'רלדין הקטנה, אלא הרג במו ידיו שש נשים נוספות, וביניהן גם את אשתו אסטל. טים רות' וסמנת'ה מורטון מגלמים את רג' ואסטל, בדרמת המתח המתרחשת באפלת ביתם ברחוב רילינגטון פלייס 10, ומנסה לדמיין את מערכת היחסים בין כריסטי, אשתו והזוג אוונס הצעירים והחפים מפשע. איך הצליח כריסטי לחמוק מעונש על פשעיו כל כך הרבה זמן, איזו השפעה מעוותת היתה לו על בריל וטימותי ואיך הצליח להונות את השופט והמושבעים לכדי כך שישלחו אדם חף מפשע אל מותו?
בערוץ 2 ב-22:30, טוביאנסקי.
סרט ישראלי (מושמץ) בכיכובו של עוז זהבי, המבוסס על סיפור אמיתי שקרה חודשים ספורים לאחר הכרזת עצמאות המדינה. סרן טוביאנסקי, מלבד היותו מפקד שדה התעופה בירושלים, עבד גם כמנהל הצרכנים בחברת החשמל הירושלמית. הבוס שלו, אנגלי בשם בראיינט שניהל במקביל את החברה-אחות בירושלים המזרחית והיה בעל אישור מעבר חופשי בין שני חלקי העיר, ביקש בוקר אחד מטוביאנסקי את רשימת הצרכנים שמקבלים חשמל גם כשלכל היתר יש הפסקה בהספקה. טוביאנסקי בתמימותו מסר לו את הרשימה. לימים הסתבר שיש חפיפה בין כתובות הצרכנים ברשימה לבין המקומות אותם הפציצו הירדנים. התעורר החשד שטוביאנסקי בוגד. ג'יבלי ראש הש"י בירושלים היה זקוק נואשות למרגל, מסביב הכול מבולבל וטרם חולקו המשרות החשובות, ואילו איסר הגדול ראש המודיעין, פנאט ידוע ובלתי מתפשר, גם הוא אהב מאד את רעיון תפיסת המרגל. טוביאנסקי נפל לידיהם כפרי בשל. אלא שבלהט הגדול נשמטה מעניהם העובדה שהרשימה הועברה לבראיינט תוך כדי ההפוגה הראשונה והרבה אחרי שההפגזות הסתיימו. מרגע שנעצר סרן מאיר טוביאנסקי, בתל אביב ועד סוף חייו, עברו שלוש שעות וארבעים וחמש דקות בדיוק, בהן נחקר, נשפט והוצא להורג. באותן שעות עוד הספיקה החבורה לעצור ולאכול חומוס ברחובות, לדאוג לכיתת יורים במפקדה ברמלה, להגיע לכפר בית ג'יז ושם לקיים את ההליך המפוקפק. גם עם מרינה שויף, שירה קצנלנבוגן ואורי פפר.
נשק קטלני בסלקום טלוויזיה.
פרק אחרון לעונה של בתולות 2 בחם 3 ב-20:15.
קוונטיקו 2 בסלקום TV ובחם 3 ב-21:00.
רילינגטון פלייס בכן או ב-22:00.
בלתי נשכח 2 בכן או ב-23:00.
תיקים מן העבר בלייפטיים ב-23:25.
סמוך על סול, ירוסלם, באיירן מינכן נגד ריאל מדריד ועוד משחקים ברבע גמר ליגת האלופות, הצבא של אבא, קליף ריצ'רד בהופעה, פרק אחרון לעונה של נופל וקם, פרק אחרון של כאילו אין מחר, אלמנטרי, השוטר הטוב, נמלטים, נובמבר 1963, האפ ולנארד, אנימלס, תופסת, אבודים, האמריקנים, הליצן העצוב, Taken, חתונה ממבט ראשון, בול.
שלל מהנכר: Hollywood Darlings – סדרת ריאליטי קומית העוקבת אחר ילדות-כוכבות לשעבר שהן גם חברות בחיים האמיתיים – ג'ודי סוויטין "מצער גידול בנות", בברלי מיצ'ל מ"הרקיע השביעי" וכריסטין לייקין מ"אבא חורג אמא חורגת" – בעודן מנסות לתמרן בין חייהן כאמהות ורעיות לבין עבודתן. הסדרה צפויה לכלול הופעות אורח של כוכבים ניינטיז רבים נוספים.
המשך העונה הרביעית של ברוקלין תשע תשע. חלקה השני לעונה ה-13 של אבא אמריקאי. פרק אחרון לגמרי של הוחלפו בלידתן. פרקים אחרונים לעונה של משפחת פוסטר, מתחזים ו-Detroiters. וגם האמריקנים, מקום טוב באמצע, American Housewife, חמוץ מתוק, Imaginary Mary, סוכני שילד, שני פרקים של Trial and Error, דה וויס, iZombie, המיק, נמלטים, Rebel, You Me Her, Outsiders.
בספורט 5 פלוס ב-19:40, רבע גמר ליגת האלופות: דורטמונד – מונאקו.
המשחק שנדחה מאתמול עקב הפיצוצים באוטובוס של דורטמונד.
בערוץ 1 ב-21:00, ירוסלם.
תיעוד עמוק ראשוני היסטורי ועכשווי של תולדות קהילת יהודי אתיופיה והעלייה מאתיופיה. החל ממיתוס הקשר התנ"כי של בני העדה למלך שלמה ומלכת שבא, דרך המאבק לשמירה על יהדותם וייחודיותם לאורך מאות שנים תחת שליטים שונים והמשך במאבק על הכרה ביהדותם ושאיפתם לעלות לארץ הקודש ולירושלים. מאבק ארוך, קשה, ספוג בדעות קדומות, סכנות חיים ומבצעי עלייה הרואיים. מבצעים שבהם בסופו של דבר לקחה ממשלת ישראל אחריות ושילבה את המוסד וצה"ל כדי להביא דרך המדבר, הים והאוויר אלפי יהודים מעומק היערות והמדבריות של אפריקה לארץ ישראל.
בערוץ 2 ב-21:45, רבע גמר ליגת האלופות: באיירן מינכן – ריאל מדריד.
בספורט 5 ב-21:45, רבע גמר ליגת האלופות: אתלטיקו מדריד – לסטר סיטי.
בערוץ 1 ב-22:00, קליף ריצ'רד בהופעה בסידני.
אם מישהו רוצה להתכונן להופעתו בישראל בנובמבר הקרוב.
בסלקום טלוויזיה, כן או ו-HBO חם ב-22:00, סמוך על סול.
סדרת הבת המצליחה של "שובר שורות" חוזרת בעונה חדשה. העונה השניה הסתיימה כשצ'אק, הנחוש למנוע מאחיו לעסוק בעריכת דין, עורך הונאה משוכללת שבמהלכה הקליט את ג'ימי כשהוא מודה בדבר עברה, וכשמייק מתכנן להרוג את הבוס הסוציופת של הקרטל, הקטור סלמנקה, התערבות מבשרת רעות גורמת לו להוריד את האצבע מההדק ומעלה שאלות לגבי השחקנים הנוספים במשחק. בפתיחת העונה החדשה, תוצאותיה של התרמית של של צ'אק מעמידה במבחן את מקצועיותם של ג'ימי וקים (ריה סיהורן) ואת מערכת היחסים שלהם. האיום הקיומי הקבוע על חייהם, דוחק את המצפן המוסרי המגמגם של ג'ימי, אל הגבול. באותו הזמן מייק מחפש אחר מתחרה, שנראה שיודע כמעט הכל עליו ועל העסק שלו.
בזהב חם ב-18:45, הצבא של אבא.
קומדיית מלחמה משעשעת המבוססת על הסדרה הבריטית באותו שם. בשלהי מלחמת העולם השנייה עומדות בעלות הברית לפלוש לצרפת ולהכניע סופית את הצבא הגרמני. בנקודת העגינה על הים וולמינגטון, עם זאת, המורל ירוד למדי. פלוגת חיילים הזויה ומפוחדת של משמר העורף הבריטי זוכה לביקור מיוחד של רוז ווינטרס הזוהרת, עיתונאית ידועה. הפלוגה יוצאת מכליה להרשים אותה בעוז רוחה ולשמר את שמה הטוב, הנשים באזור נכנסות לכוננות חירום, והגרוע מכל – לפתע מתקבל אות רדיו בשירות הביון הבריטי המצביע על-כך שמרגל פועל בשורות הפלוגה. עם קתרין זיטה-ג'ונס, טובי ג'ונס, טום קורטני, מייקל גמבון, ביל ניי. ביים אוליבר פרקר.
נובמבר 1963 ב-HBO חם ב-20:20.
פרק אחרון של כאילו אין מחר בכן דרמה ב-22:00.
פרק אחרון לעונה של נופל וקם בכן או ב-22:45.
רבע גמר ליגת האלופות, שיר הים, זינוק בעלייה, קפה נגלר, קווין הארט מה עכשיו? מזון העתיד, תפוחים מן המדבר, נמלטים, קומנדו 6, הטובות לקרב, מיליארדים, זמן אמיתי עם ביל מאהר, קוד בלאק, מחשבות פליליות, סאטרדיי נייט לייב, בליינדספוט, משפחת פוסטר.
שלל מהנכר: עונה שלישית לדרמה המעולה סמוך על סול (ביום רביעי גם בכן, חם וסלקום טלוויזיה). עונה שלישית לקומדיה המשטרתית המטורפת Angie Tribeca בכיכובה של רשידה ג'ונס, עם אורחים דוגמת נטלי פורטמן, כריס פיין, מישל דוקרי, ג'ק מקברייר, הת'ר גרהם ורבים אחרים. פרק אחרון לעונה של Bellevue הקנדית.
בנוסף פרק ראשון לרקוד עם כוכבים, קוונטיקו, Superior Donuts, Man With a Plan, Kevin Can Wait, מרוששות, צוות עקרב, Taken, דה וויס, 24 מורשת, APB, בייטס מוטל, ברודצ'רץ', Wentworth, The Breaks, בייבי דאדי, Young and Hungry.
בנטפליקס, קווין הארט: מה עכשיו (Kevin Hart: What Now)?
הקומיקאי הכוכב במופע סטנד אפ חדש שצולם בפני 50 אלף איש בפילדלפיה.
בספורט 5 ב-21:45, רבע גמר ליגת האלופות: יובנטוס – ברצלונה.
בספורט 5 פלוס ב-21:45, רבע גמר ליגת האלופות: דורטמונד – מונאקו.
בערוץ 2 ב-22:00, קפה נגלר.
קומדיה דוקומנטרית. מור קפלנסקי יוצאת למסע בעקבות הסיפור שמאחורי "קפה נגלר" המפורסם – בית קפה שהוקם ונוהל על ידי משפחתה בראשית המאה העשרים בברלין. סבתה של הבמאית, דוקומנטריסטית לשעבר, היא נכדתם של בעלי בית הקפה ומלווה את צילומי הסרט בהתרגשות מביתה בישראל. במהלך הצילומים קפלנסקי מגלה שההיסטוריה האמיתית מאחורי בית הקפה המשפחתי אינה זוהרת כפי שהמשפחה האמינה כל השנים, וככל שהאשליה סביב בית הקפה מתפוגגת היא נאלצת לגשר על הפער שבין הזיכרון המשפחתי לבין האמת ההיסטורית. הסרט "קפה נגלר" עושה שימוש בכלים תיעודיים ועלילתיים כדי לעסוק באותו פער.
בערוץ 2 ב-0:05, זינוק בעלייה.
שני מנתחים פלסטיים, אצנית מרתון, רקדנית בטן מופנמת, מורה לספורט על כיסא גלגלים, חוקרת פרטית קשוחה וכוכב קולנוע מצרי. שלמה בראבא, איתי טיראן, מלי לוי גרשון, רותם זיסמן כהן, עידית טפרסון, רומי אבולעפיה ויוסי מרשק מככבים בקומדיה על משפחה בורגנית שנמצאת על הקצה. אבא קשה ובן רך, בת רווקה שגרה עם ההורים ואמא שנכנסת לקומה. כלה עם פה גדול ופתיל קצר, כמעט חתונה, כמעט אהבה, הרבה תשוקה, מבחן נהיגה ורגע אחד של איבוד שליטה שמאיים לקלקל את כל החגיגה.
בחם 8 ב-22:00, מזון העתיד.
ממסעדה היוצרת חוויה של מראות, קולות וריחות המשפיעים על חוש הטעם ומכונה המגרה את קולטני הטעם וגורמת לך לחוש טעם מבלי שאכלת דבר- אלו הם רק חלק מההמצאות המובאות בסדרה הסוקרת את החידושים המפתיעים בתחום המזון. הסדרה בת שלושת הפרקים (בשידור יומי) מספקת הצצה מסקרנת לכל מה שחדש בתחום האוכל והמזון. בפרקים השונים נחשף אל המצאות טכנולוגיות ייחודיות כמו עגלת קניות רובוטית, ורובוט שמבשל לצד מיקרים מוזרים והזויים כמו חווה לגידול צרצרים שמכינים מהם מאכלים וקמח.
בערוץ 10 ב-22:15, תפוחים מן המדבר.
אם הסדרה בערוץ 1 והסרט בכן קולנוע ישראלי לא הספיק לכם, הזדמנות נוספת לסרטם של אריק לובצקי ומתי הררי, המבוסס על ספרה של סביון ליברכט, בכיכובם של מורן רוזנבלט, שלומי קוריאט, אלישע בנאי וריימונד אמסלם (שניהם היו מועמדים לפרס אופיר על תפקידם בסרט). סיפורה של רבקה אברבנאל, בת יחידה להורים מבית חרדי ירושלמי שמואסת בחייה. היא נחשפת בחשאי לעולם החילוני, ומתיידדת עם דובי, קיבוצניק צעיר מדרום הארץ. אביה הוא איש נוקשה ומריר, חושד שבתו הולכת "בדרכים עקומות" ומחליט לשדך אותה לשאלתיאל, אלמן עם ילדים. אמה ויקטוריה מזדעזעת מהרעיון, אך לא מעזה להמרות את פי בעלה. כשרבקה שומעת על השידוך היא בורחת אל הקיבוץ בו מתגורר דובי. רגע האמת מגיע כשמשפחתה מגלה היכן היא נמצאת. העימות הקשה מוביל לחשבון נפש ומציאות חדשה.
בכן 3 ב-22:00, שיר הים.
פסטיבל הקולנוע של כן. סרט אנימציה אירי שזכה בפרסים רבים, כולל מועמדות לפרס האוסקר לסרט האנימציה הטוב ביותר. מאז שנולדה סירשה היא לא אמרה ולו מילה אחת. ביום הולדתה השישי מגיעה סבתה לאי, בו היא גרה עם אחיה הגדול ועם אביה, ומחליטה לקחת את הילדים לגור איתה בעיר, שם כבר תעניק להם את החינוך הראוי להם, כדבריה. איש אינו יודע כי סרשה היא נצר ליצורים מופלאים היכולים להפוך לכלבי ים ובעלי כוחות קסומים. זמן קצר לאחר שהם מגיעים לעיר, בורחים סירשה ואחיה מביתה של סבתא ויוצאים למסע הארוך בחזרה לבית, כאשר בדרך עליהם להתמודד עם כוחות אפלים, לשחרר את הפיות ולהציל את היצורים המיתולוגים הכלואים. עם קולותיהם של ברנדן גליסון, דיוויד רואל.
סאטרדיי נייט לייב בכן VOD. לואי סי קיי מנחה.
נמלטים בכן בכן פעולה ב-5:30.
פרקים אחרונים לעונה של הומלנד וקראשינג, וגם בטי וג'ואן, אדמת הפקר, הטובות לקרב, מיליארדים, מתחזים, ג'ון אוליבר, בנות, 24 מורשת, האנטומיה של גריי, מקגיוור, צוות עקרב, גאון אמיתי.
שלל מהנכר: פרקים אחרונים של הומלנד וקראשינג. חלק שני ואחרון של The Kennedys After Camelot. וגם עד עצם היום הזה, פשע אמריקאי, NCIS: לוס אנג'לס, מזכירת המדינה, אלמנטרי, Chicago Justice, גוונים של כחול, אויבות: בטי וג'ואן, מי אתה חושב שאתה (הפעם עם סמוקי רובינסון), השבוע שעבר עם ג'ון אוליבר, בנות, מיליארדים, אדמת הפקר, Anne, וירה, במילוי תפקידם (Line of Duty).
פרק אחרון לעונה של הומלנד 6 בכן או ב-22:00.
פרק אחרון לעונה של קראשינג (נופל וקם) בחם HBO ב-22:30.